KIRJALLINEN KYSYMYS E-0213/00 esittäjä(t): Gérard Caudron (PSE) komissiolle. Vaarallisten aineiden tiekuljetuksiin liittyvien standardien yhdenmukaistaminen.



Virallinen lehti nro 026 E , 26/01/2001 s. 0019 - 0020



KIRJALLINEN KYSYMYS E-0213/00 esittäjä(t): Gérard Caudron (PSE) komissiolle (4. helmikuuta 2000) Aihe: Vaarallisten aineiden tiekuljetuksiin liittyvien standardien yhdenmukaistaminen Vaarallisten aineiden tiekuljetuksia koskeva direktiivi tuli voimaan 1. tammikuuta 1997. Direktiivin sisältyi siirtymäsäännöksiä, jotka olivat voimassa 1. tammikuuta 1999 asti. Tästä päivämäärästä alkaen parlamentin olisi pitänyt tehdä Euroopan komission ehdotuksesta, jonka tavoitteena oli lakkauttaa kyseiset poikkeukset. Käytössä olevan menettelyn mukaan Euroopan standardointikomitea (CEN) esittää tämän alan standardiehdotukset. Euroopan standardointikomitealla ei ollut kuitenkaan mahdollisuuksia hoitaa annettua tehtävää sille asetetussa määräajassa. Tämän seurauksena Euroopan komissio antoi direktiiviehdotuksen, jonka tarkoituksena on muuttaa direktiiviä ongelmien ratkaisemiseksi lyhyellä aikavälillä. Direktiivillä ei kuitenkaan lakkautettu siirtymäjakson voimassaoloa, mikä olisi ehdottomasti pitänyt tehdä. Juuri näin tapahtui rautateitse kuljetettavien aineiden osalta. Erona on kuitenkin se, että oli vahvistettu määräaika. Pystyykö Euroopan komissio keromaan, missä määräajassa Euroopan standardointikomitea pystyy luovuttamaan tutkimustensa tulokset? Tässä tilanteessa jäsenvaltioiden on täysin hyödytöntä muuttaa kansallisia säännöstöjään. Tietty juostavuus siis sallitaan, ja ollaan hyväksytty jäsenvaltioille mahdollisuus hyväksyä tai soveltaa erilaisia standardeja. Viimeksi mainitut voisivat siten soveltaa omia standardejaan sellaisiin kuljetettaviin painelaitteisiin, joista ei ole yhteisön standardeja. Nämä jäsenvaltiot voivat samaten hyväksyä erilaisia säännöksiä paikallisille kuljetuksille ja tilapäisille kuljetuksille. Miten komissio aikoo taata vähimmäiskoordinaation yhteisön tasolla? Joka tapauksessa on valitettavaa, että yhteisö näinkin olennaisella alalla kuin vaarallisten aineiden kuljetus, aina lykkää harmonisoitujen sääntöjen käyttöönottoa ja siten toiminnallaan vaarantaa kansalaisten sekä heidän elinympäristönsä turvallisuuden. Loyola de Palacion komission puolesta antama vastaus (27. maaliskuuta 2000) Kuten arvoisa parlamentin jäsen toteaa, vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY(1) siirtymäsäännösten hyväksyminen riippuu Euroopan standardointikomitean (CEN) työn edistymisestä. Direktiivin 94/55/EY liitteitä on tarkoitus mukauttaa tekniikan kehitykseen seuraavan kerran 1. heinäkuuta 2001. Tässä yhteydessä suurin osa kaasun kuljettamiseen käytettäviä astioita ja säiliöitä koskevista CEN:n standardeista pitäisi olla valmiina, jolloin ne voidaan sisällyttää näihin liitteisiin. Komissio huolehtii voimassaolevan lainsäädännön johdonmukaisuuden turvaamisesta tällä välin. Tässä tarkoituksessa se on ehdottanut vaarallisten aineiden kuljetuksia koskevien säännösten muuttamista siten, että ne yhdenmukaistetaan kuljetettavista painelaitteista 29 päivänä huhtikuuta 1999 annetun neuvoston direktiivin 1999/36/EY(2) kanssa. Parlamentti suhtautui ensimmäisessä käsittelyssä myönteisesti tähän ehdotukseen. Jos jäsenvaltiot haluavat antaa paikallisen liikenteen osalta erilaisia säännöksiä, ne on hyväksyttävä kaikkien 15 jäsenvaltion edustajista muodostuvassa komiteassa, jonka puheenjohtajana toimii komissio. Tämän menettelyn tarkoituksena on turvata tarvittava vähimmäiskoordinaatio Euroopan unionissa. (1) EYVL L 319, 12.12.1994. (2) EYVL L 138, 1.6.1999.